b'\n_START_ARTICLE_\nAlbum v \xc5\xbeivo\n_START_PARAGRAPH_\nAlbum v \xc5\xbeivo, tudi koncertni album, je posnetek, sestavljen iz materiala (po navadi glasbe), ki je bil posnet med nastopom na odru, za razliko od studijskega albuma. Albumi v \xc5\xbeivo lahko vsebujejo posnetke z le enega koncerta, lahko pa vsebuje me\xc5\xa1anico posnetkov z ve\xc4\x8d koncertov. _NEWLINE_Albumi v \xc5\xbeivo imajo po navadi manj "dokon\xc4\x8dan" zna\xc4\x8daj kot studijski album in so namenjeni podo\xc5\xbeivljanju udele\xc5\xbeitve koncerta. Zato lahko vsebujejo aplavz in druge zvoke ob\xc4\x8dinstva, avtorjeve komentarje med pesmimi, improvizacijo in tako dalje. Navadno se snema vsak in\xc5\xa1trument na odru posebej. V\xc4\x8dasih albumi v \xc5\xbeivo vsebujejo pesmi, ki jih do tedaj avtor \xc5\xa1e nikoli ni posnel. _NEWLINE_Zadnja leta veliko albumov v \xc5\xbeivo vsebuje tudi DVD posnetke koncerta. Primeri takih albumov so Bullet in a Bible skupine Green Day, Iz\xc5\xa1tekani pri Juretu Longyki skupine Zmelkoow in Stadion Sto\xc5\xbeice skupine Siddharta.'